شەفەق نیوز/ ئالان حەمە سەعید وەزیر پەروەردەی هەرێم کوردستان، ئمروو چوارشەممە، ڕایگەیان پرۆگرام خوەنستن کەمەو نەیکریەێد و ساڵ خوەنستن ٢٠٢١-٢٠٢٢ درۊژەو نێکردێد.
وەزی ئمڕوو وە رووژنامەنۊسەیل وت: "هۊچ بڕیاریگ وەلایەن وەزارەتەگە نییە ئەرا کەمکردن پرۆگرام خوەنستن و پشتیوانیش لەلی نێکەێد".
و رەدیکرد ک وەزارەتەگە وەنیاز بوود ساڵ خوەنستن ئمساڵ درۊژەو بکەێد.
رووژ سێشەممە، وەڕێەوبەرایەتی گشتی پەروەردەی  سلێمانی رەدیکرد  کەمکردن پرۆگرام خوەنستن ئەرا ساڵ خوەنستن ٢٠٢١-٢٠٢٢، دووپاتکرد   نەبایەت ساڵ خوەنرستن ئیسە لەدەس بچوود.
لەماوەی دو ساڵ گوزەشتە لەوەر بڵاوبۊن ڤایرۆس کۆرۆنا لە هەرێم کوردستان وەزارەت پەروەردە ئاسانکاری ئەرا خوەنەوارەیل کرد لە ری ئاڵشتکردن خوەنستن ئەرا شێواز دۊر "ئۆنلاین" وەگەرد کەمەوکردن پرۆگرام خوەنستن لە وەخت تاقیکردنەوە.
